
Premier Evelyn Wever-Croes: 
Prome Minister ta expresa su deseonan pa nos pueblo 


HUNTO NOS TA LOGRA 
ARUBA MESTER DI NOS TUR 


Den e prome dianan di Gabinete Wever-Croes Il, Prome 
Minister Evelyn Wever-Croes ta expresa su emocion como 
hende muhe di nos pais cu un biaha mas ta sirbi nos pais 
como nos Prome Minister enfatisando su deseonan pa Aruba 
por tin e prosperidad y bienestar cu tin como meta comun di 
cada ciudadano. 


“E prome biaha tabata un sensacion hopi special, cu pa prome 
biaha un hende muhe como Prome Minister di nos pais. E 
di dos biaha e ta mas special ainda pasobra e ta duna mi 
e oprotunidad awor di no siña e trabou pasobra mi a siña e 
trabou durante e 4 añanan, pero pa enfoca mas caminda cu mi 
tin cu enfoca", Prome Minister a duna di conoce. 


Prome Minister a expresa su deseo di mira cada ciudadano di 
nos pais prospera y ta feliz, logrando nan metanan cu nan ta 
propone den nan curason y mente. Como Prome Minister pa 
di dos termino, e mandatario principal di nos pais ta espresa 
su deseo di por ta un inspiracion pa cada ciudadano di nos 
comunidad pa logra nan meta. 


“Mi deseo grandi ta di por inspira otronan, inspira hende muhe 
y hende homber tambe, inspira nos mucha muhenan y nos 
mucha hombernan pa logra nan meta. Ta importante pa tur sa 
cu kico cu nan hinca den nan cabes, contal cu e curason ta na 
bon luga y nan traha duro pe, cada ken ta logra nan meta. No 
tin nada cu ta stroba bo”, Prome Minister a expresa. 


Prome Minister ta pone enfasis riba nos mucha muhenan 
especialmente cu ta bayendo scol aworaki, pa nan tin den nan 
cabes cu the sky is the limit. Pa nan ta sigur cu nan por logra 
tur locual cu nan propone den nan curason. 


Pa e hende muhenan cu ta pasano den momentonan dificil, 











Prome Minister a expresa su deseo di ta un inspiracion pa 
nan y cu nan por kibra e circulo di dificultad den nan bida. 
E speransa ta cu hunto cu e stakeholders cu ta traha riba e 
tereno aki, por duna un sosten na e hende muhenan aki y pone 
nan para bek riba nan pia trankilamente pa nan por ta cu nan 
famia y nan por lanta nan famia fuerte den nos sociedad. 


Un otro deseo cu Prome Minister a expresa ta pa durante di e 
4 añanan nos dilanti, sigui guia nos Pais den trankilidad riba e 
caminda di progreso y bienestar. 


“Ta un Prome Minister di Aruba ta un honor enormemente 
grandi y mi ta sumamente agradecido na Dios na prome luga 
y na tur esnan cu ta sostene nos y henter pueblo di Aruba pa 
e sosten. Y cu mi por haci e trabou aki un biaha mas hunto 
cu henter Aruba hibando Aruba den e caminda di progreso y 
bienestar. Mi deseo ta pa inspira cada ciudadano di nos pais 
pa para hunto cu mi pa asina hunto den un solo meta nos 
logra. Aruba mester di nos tur, Prome Minister Evelyn Wever- 
Croes a enfatisa. 

Durante preparacion di un proyecto den cuadro di nan 25 
aniversario, e team di Stichting Monumentenfonds Aruba a 
pasa na diferente monumentonan den area di San Nicolas. 
Na e kustbatterijna Yuwana Morto a topa un situacion di lamenta 
cu un cantidad grandi di sushi pafo y paden di e kustbatterij 
'SMFA e ora inmediatamente a laga haci esaki completamente 
limpi tanto paden como pafo. 


E trabounan a dura un siman y awor e Kustbatterij ta 
completamente limpi. 

Mester remarca cu e Kustbatterij ta un obheto monumental pero 
no ta pertenece na Stichting Monumentenfonds. Di e forma 
aki SMFA a contribui tambe na e limpiesa di e monumento 
aki principalmente pa hacie mas accesibel pa bishitantenan. 
'SMFA ta spera cu un y tur lo por contribui na tene esaki limpi. 


E Kustbatteri na Yuwana Morto ta un monumento proteha di aña 
1940 y a wordo construi pa asina por a proteha principalmente 
Lago durante Segunda Guerra Mundial. 

Nos ta cla pa e siguiente 
reto pa sirbi Aruba como 
Minister di Finansa y Cultura 


Xiomara J. Maduro 
o O | xiomaramaduro.com 20 di september 2021 

Pa medio di e comunicado di prensa aki, Oficina Central di 
Estadistica (CBS) ta informa e pueblo di Aruba cu entrante e 
siman aki lo cuminsa publica e resultadonan di Censo2020. 
Resultadonan a wordo parti den 8 topico y lo wordo presenta 
pa medio di un videoclip informativo. Pa fin di e luna aki, CBS lo 
presenta e buki di resultadonan di Censo2020 den un formato 
digital. Esaki lo ta disponibel pa publico riba e website di CBS. 


E prome video ta trata e topico di poblacion. Cuanto persona 
a wordo conta durante Censo2020? Ta compara resultadonan 
di Censo2020 y Censo2010 pa asina por indica si tabatin un 
cambio den e ultimo 10 aña. 


Cuanto nos ta? 


Durante Censo2020 a conta un total di 108,166 persona cu ta 
representa un crecemento di 6,682 persona den comparacion 
cu Censo2010. Esaki ta nifica cu den e ultimo 10 aña, nos 
poblacion a sigui crece aunke mas poco poco cu den e 
decadanan anterior. 


Durante e ultimo 10 aña, e poblacion a crece cu 6,6%. Esaki 
kiermeen tambe cu e densidad di nos poblacion a sigui subi. 
Mientras cu durante Censo2010 tabata tin 564 persona pa 
cada kilometer cuadra, durante di Censo2020 a conta 601 
persona pa cada kilometer cuadra. 


Nos poblacion ta consisti di mas hende muhe cu hende 
homber. Hende muhe ta representa 52,8% di e poblacion y 
hende homber 47,2%. 


E edad mediano di e poblacion ta 42 aña, esaki ta 4 aña mas 
compara cu Censo2010. Edad mediano di hende muhe ta 43 
aña y di hende homber 40 aña. 


Actualmente, e grupo mas grandi di nos poblacion ta consisti 
di persona adulto entre 18 y 64 aña di edad. Nan ta representa 
62,8% di nos poblacion. Compara cu Censo2010 e grupo aki a 
conoce un aumento di 4,3%. 


E di 2 grupo mas grandi ta mucha y hoben entre 0 y 17 aña di 
edad. Nan ta representa 21,2% di nos poblacion. Compara cu 
Censo2010 e grupo aki a conoce un caida di 10,9%. 


E grupo mas chikito di nos poblacion ta consisti di adultonan 
mayor, esta personanan di 65 aña of mas. E grupo aki ta 
representa 16,0% di nos poblacion y compara cu Censo2010 
a conoce un aumento substancial di 63,0%. Den otro palabra, 
e poblacion di Aruba ta consisti mas y mas di personanan di 
65 aña of mas. 


Pasobra Aruba a conta! 
Pa mas informacion por bishita nos website www.census2020. 


aw of nos pagina di Facebook: Central Bureau of Statistics 
Aruba 

Continuacion RESULTADO DI CENSO2020.... 

MINISTER Dangui Oduber 

Turismo y Salubridad Publico 








MINISTER DANGUI ODUBER A REUNI 
CU HUNTA DI DIRECTIVA DI HOH Y 
SPECIALISTA CASSERES 


Diamars mainta minister di Salud Publico sr. Dangui Oduber 
a continua cu su reunionnan den cuadro di gabinete Wever- 
Croes 2 y e secondo termino di minister Oduber. E biaha aki 
a reuni cu hunta di directiva di Hospital sr. Jacco Vroegop 
conhuntamente cu specialista dr. Casseres pa di e forma aki 
comparti e vision y maneho cu minister Oduber ta desea di 
hiba pa cu Salud Publico. 


E enfoke di minister Oduber ta continua riba e mehoracion 
di cuido, baha e listanan di espera serca di e specialistanan, 
amplia e capacidad di cama nan den e unidad di cuido intensivo. 
Tambe lo bay inverti den un plan di accion pa ehecucion di 
e plan nacional di prevencion y tambe bin cu un clinica pa 
combati obesidad. Esaki ta pa yuda e personanan obeso dor 
di ofrece nan guia por medio di un trayecto pa asina percura 
pa nan por mehora nan salud y hiba un bida mas saludabel 
cu e meta pa preveni complicashonnan di Salud pa motibo di 
obesidad. Tur esaki lo ta posibel via un track and trace system 
cu pronto minister Oduber lo elabora riba dje. Minister Oduber 
ta contento cu hospital tambe ta comparti e mesun maneho y 
vision aki. 


E mandatario a menciona cu COVID 19 a trece un peso sobre 
natural riba nos hospital. Hospital continuamente tabata bou di 
presion desde e prome dia cu Aruba a haya su prome casonan 
di COVID 19 na maart 2020. No obstante esaki minister Oduber 
ta sumamente gradecido cu e excelente cuido y servicio cu 
hospital di Aruba a brinda y ta brinda continuamente na tur 
pashent. Minister ta di opinion cu Aruba ta orguyoso di tur e 
first liners nan cu a trata tur e pashnt nan di COVID 19 den 
un tempo hopi dificil y a traha oranan largo. Aruba su hospital 
tin escasez na personal, pero danki dios Gobierno Hulandes, 
secretario di estado Blokhuis a manda personal di AMI pa 

















yuda Aruba su hospital durante su temponan mas dificil asina 
e mandatario a trece dilanti. 


Minister Oduber a sigui bisa cu na e momentonan aki e 
situacion na hospital ta un tiki mas mihor mirando cu e cantidad 
di casonan di COVID 19 ta bahando. Danki na esaki tin menos 
hende tambe cu ta hospitalisa pa COVID 19 bahando asina e 
presion riba nos hospital. Minister Dangui Oduber a keda hopi 
satisfecho con e reunion a bay, e tabata uno hopi fructifero. 
Esaki ta debi cu den liñanan grandi e pensamento, vision y 
maneho di ministerio di Salud Publiconta cuadra cu esun di 
Hospital. 


Finalmente Minister Dangui Oduber a keda hopi contento di 
e bon cooperacion cu tin entre ministerio di Salud Publico, 
gerencia di hospital y specialistanan cu a keda representa pa 
dr. Casseres. Pa tin alineamento den e maheho cu lo mester 
wordo hiba a haci palabracion pa haci e tipo di reunion nan aki 
na un manera mas frequente pa asina e maneho y vision di 
aña 2021-2025 wordo ehecuta. 

MINISTER DANGUI ODUBER A REUNI CU 
CEO DI ARUBA AIRPORT AUTHORITY 














Diamars atardi minister di Turismo sr. Dangui Oduber a continua Hopi ta cambio nan cu ta wordo haci den e proyecto 2030, e 
cu su reunionnan den cuadro di gabinete Wever-Croes 2 y e sala di yegada ta un di e cambio nan aki cu lo mester bin na 
secundo termino di minister Oduber. Minister Oduber a pone turno den future. Minister a menciona cu tur e plannan aki ta 
cu e lo ta reuniendo cu tur su CEO nan y directornan cu ta wordo discuti na e momento nan aki pero mester bisa cu sr. 
resorta bou di su ministerio. E biaha aki a reuni cu e CEO Meijs tambe ta di acuerdo cu e ponencianan aki. 
di Aruba Airport Authority sr. Joost Meijs pa di e forma aki 
comparti e liña di pensamento, vision y maneho cu minister Un otro punto di atencion tabata e asunto di CBP (proteccion 
Oduber ta desea di hiba den e gobernacion 2021-2025 pa cu di frontera y aduana di merca), esaki ta wordo atendi riba e 
nos aeropuerto. nivelnan di mas halto. Caminda cu diplomaticonan di Gobierno 
mericano y diplomaticonan di Gobierno di Aruba ta purba na 
Minister Dangui Oduber a splica sr. Meijs cu su persona lo yega na palabracionnan pa asina soluciona e problemanan 
desea di diversifica nos mercado di turismo na Estados Unidos, aki, asina e mandatario a trece dilanti. 
Latina America y Europa. Minister Oduber ya caba a comparti 
cu sr. Meijs den pasado e liña di pensamento den cuadro di e Tambe a papia riba algun plannan hopi ambicioso cu minister 
diversificacion den e mercado Estadounidense. Ya a yega di Oduber lo bay comparti conhuntamente cu e CEO di AAA na 
papia caba cua ta e estadonan cu lo desea di explora. comunidad di Aruba. Esaki ta tocante di bulamento cu avionnan 
electrico, pero despues minister Oduber lo duna mas detayes 
Minister Oduber a papia riba e proyecto di "Gateway 2030” y informacion riba esaki. 
cu ta un proyecto hopi importante pa e economia di Aruba. E 
proyecto aki ta un proyecto di mas di 140 miyon dollar cu lo Manera ta conoci aña 2020 no tabata un aña facil pa AAA, 
genera mas cu 200 cupo di trabou sea directo of indirecto cu nan a hiba un perdida hopi grandi di miyones di florin. Esaki 
AAA. E proyecto aki lo crea un spin off economico pa pais Aruba a haci cune cu nan mester haci un reorganisacion, pero na e 
y lo trece placa den caha di Gobierno atraves di impuesto. Ta  momentonan aki AAA ta un poco mas miho. E proyeccion nan 
un proyecto importante pa e ampliacion y renobacion di nos pa aña 2022 ta mustra cu AAA lo recupera bek na 90% den tur 
aeropuerto. entrada den comparacion cu aña 2019. 


Den cuadro di esaki e mandatario a splica sr. Meijs cu un di Minister Dangui Oduber ta hopi optimista cu aña 2022 ta bay 
e aspectonan cu mester wordo inclui ainda den e proyecto ta un bon aña pa AAA y tin hopi gana di sigui traha hunto pa 
“Gateway 2030” den e siguiente fasenan ta e sala di yegada. asina logra ehecuta e maneho y vision di gobernacion 2021- 
E sala di yegada no a wordo inclui inicialmente den e proyecto. 2025. 

MINISTER Rocco Tjon 


Husticia y Asuntonan Social 











Minister di Husticia y Asuntonan Social Rocco Tjon: 


MINISTER ROCCO TJON A REUNI CU 
SINDICATONAN 


E aspecto di personal tin prioridad pa ambos cartera di su ministerio 


Minister di Husticia y Asuntonan Social, Señor Rocco Tjon, a 
cuminsa cu su reunionnan y diaranson a reuni cu diferente 
sindicato. Minister Tjon na diferente ocacion durante su 
trayecto como político a expresa cu e aspectonan cu tin hopi 
importancia ta e parti di personal. 


“Si bo departamento ta funciona bon y tur aspecto pa personal 
ta bon regla, mi ta kere e output lo ta hopi mas eficiente”, 
Minister Tjon a enfatisa. 


Diaranson mainta Minister Tjon a reuni cu e sindicato di 
bomberonan, SIMBA, Sindicato SEPPA y Sindicato TOPA. E 
sindicatonan a trece nan punto y preocupacionnan padilanti 
bastante elabora. Reunionnan cu Sindicato SPA y Sindicato 
STA lo tuma luga proximamente. 





Minister Rocco Tjon a remarca cu tur e reunionnan cu e 
sindicatonan tawata hopi fructifero na unda cu Minister Tjon 
a haci un apelacion di biaha na e sindicatonan tambe pa nan 
trece nan puntonan padilanti den un staat notitie pa asina e 
prioridadnan cu nan a señala por bay forma parti tambe di e 
meerjarig beliedsplan cu e minister kier introduci pa Ministerio 
di Husticia y Minsiterio di Asuntonan Social. Di biaha tambe, 
e minister encarga cu e dos carternan aki a palabra cu e 
sindicatonan cu lo fiha fecha pa sigui reuni. 








*Locual tambe nos a palabra mesora ta cu nos ta yega na un 
structuracion di consulta dus den e caso aki nos a fiha fechanan 
caba pa dos biaha pa luna nos reuni pasobra mi ta kere cu 
hunto nos lo percura cu tur e retonan y specialmente e retonan 
cu ta recarda asuntonan di personal wordo surpasa den un 
tempo hopi cortico”, Minister Rocco Tjon a duna di conoce. 

MINISTER Endy Croes 


Enseñansa y Deporte 


MINISTER DI ENSEÑANSA Y DEPORTE 
ENDY CROES RIBA PROMER DIA DI 
TRABOU A RICIBI SINDICATO SIMAR 























Minister di Enseñansa y Deporte Sr. Endy Croes a reuni cu 
Sra. Josephine Albertus y tambe Sra. Tricia Ramou Everon 
di SIMAR diamars atardi na Bestuurskantoor. Den su promer 
reunion cual porcierto na un manera hopi agradabel por a sinti 
mesora un sfera di un cambio total. 


Manera Minister a splica algun dia atras cu su deseo ta pa re- 
establese trankilidad y paz den e veld di enseñansa y pa logra 
esaki lo traha cu portanan habri pa scucha tur stakeholders pa 
e bienestar general. Minister Endy Croes no a bay den detayes 
di e reunion pero a cubri diferente puntonan di precupacion. 


Alavez a splica cu lo traha mesora riba solucionnan practico 
pa den tempo corto por tin trankilidad riba algun di e topiconan 
cu a wordo tresi na mesa. Minister Endy Croes y SIMAR a sali 
contento y satisfecho di dicho reunion. 

MANAN 23 DI SEPTEMBER TA 
ULTIMO DIA PA ENTREGA BO ARTE 


SO 
A 


Bo tin 2 DIA so mas pa caba di pinta! 


Dia 23 di September ta ultimo dia pa entrega bo arte! 


Unda bo por entrega bo pintura? Hopi facil! 
* MFA mas cerca dibo 


* Oficina di Gobierno na San Nicolas 
* Bestuurskantoor na Oranjestad 


+ of via email: scan bo pintura y manda esaki na specialprojectsarubaQ© gmail.com 


* 
i P mt 


U 
| $ f Like & Share nos facebook page 
y Stima Mi Mascota 

Departamento di Salud Publico: 


UPDATE 22 DI SEPTEMBER 2021 


160. Forsa na famia di e fayecido. Datos ta ilustra casonan 
nobo di COVID cu un average semanal di 25 caso pa dia y un 
averahe di 'positivity rate' semanal di 12% pa dia. 


Segun resumen di awe 15 persona a recupera y un total di 
28 caso nobo di COVID-19 a keda registra di cual 1 ta no- 
residente. E cifranan aki ta representa un 'Positivity rate' bou 


di nos residentenan di 10%. 
Actualmente na Aruba tin 17 persona interna debi na COVID di 


cual den ICU tin 6 persona, riba piso general tin 11 persona y 
na Colombia tin actualmente 24 persona den Cuido Intensivo. 


E cantidad di casonan activo di COVID-19 pa awe ta 283 y 
cantidad di fayecidonan relaciona cu COVID-19 a aumenta na 











22/9/2021 RESIDENTE NO-RESIDENTE 





Casonan Nobo 28 27 1 
283 245 38 
Recupera 14890 13547 1343 
Positivo 15333 13949 1384 








ea La | VACUNA 


Limita comemento di “junk food” 


Come menos junk food: Limita mas tanto cu ta posibel tur tipo 
di buscuchi, mangel, cos dushi, batata hasa, chips, refresco, 
juicenan artificial y bebidanan cu hopi sucu. E productonan aki 
ta incentiva hiperactividad den e muchanan, ta debilita organis- 
mo di tur edad y ta relaciona cu aumento di peso. Pa combati 
COVID-19 bo mester mantene bo salud y vacuna, ya cu ta com- 
proba cu e vacuna tin un efectividad halto pa proteha bo y evita 
transmision. Ban uza tur e hermentnan cu nos tin pa caba cu e 


virus aki na nos isla! 
Ami Si 


Mantene 1.5M Laba man 


minimo di distancia 

frecuentemente 





Uza tapa boca 
paden di tur lugar. 

Pabien Aruba cu 


Gabinete Wever - Croes II 
2021 - 2025 

Aruba Mester di Nos Tur! 








